Prominensie van kerkleiers kniehalter groei - SA House Churches
June 20, 2018 ASR Martins Leave a comment
Huiskerk byeenkomste is familie byeenkomste. Dit is altyd informeel van aard en altyd ‘n groepering om Jesus Christus gesamentlik as ‘n familie. Om hierdie rede is selfs die vyfvoudige bedienaars op dieselfde vlak as gemeente lidmate. Die formele leierskap strukture en sisteme van die institusionele kerk asook die manier van samekomste kan nie werklik met familie samekomste geassosieer word nie. In huiskerk byeenkomste maak ons bemoeienis met mekaar maar ook met Jesus Christus in ons midde. Hierdie verjaarsdag fees wat hier uitgebeeld word is ook deel van huiskerk aktiwiteite net soos wat aanbidding en die funksionering van die gawes van die Gees is.
Om hierdie rede is selfs die vyfvoudige bedienaars op dieselfde vlak as gemeente lidmate. Die formele leierskap strukture en sisteme van die institusionele kerk asook die manier van samekomste kan nie werklik met familie samekomste geassosieer word nie. In huiskerk byeenkomste maak ons bemoeienis met mekaar maar ook met Jesus Christus in ons midde. Hierdie verjaarsdag fees wat hier uitgebeeld word is ook deel van huiskerk aktiwiteite net soos wat aanbidding en die funksionering van die gawes van die Gees is
DIE TWEE PILARE WAAROP DIE KERK STAAN
Twee belangrike fasette van Christenskap in die huiskerk gemeente word in hierdie skrywe bespreek
Die gawes van die Gees tydens byeenkomste (Die almal deelnemende en funksionerende faset van Christenskap van die kinders van God as priesters en konings in sy koninkryk).
Kyk ‘n bietjie na die volgende Skrifgedeeltes en vergelyk dit met wat jy in jou gemeente ervaar:
Rom 12:10 – wees hartlik teenoor mekaar met broederlike liefde; die een moet die ander voorgaan in eerbetoning (Wees hartlik teenoor mekaar)
Rom 12:10 – wees hartlik teenoor mekaar met broederlike liefde; die een moet die ander voorgaan in eerbetoning (Eer mekaar)
Rom 15:14 – Maar ek self ook, my broeders, is oortuig aangaande julle, dat julle self ook vol van goedheid is, vervuld met alle kennis, in staat om ook mekaar te vermaan (Vermaan mekaar)
Rom 16:16 – Groet mekaar met ’n heilige kus. Die gemeentes van Christus groet julle (Wees vriendelik en gasvry met en teenoor mekaar)
1 Pet. 1:22 – As julle in gehoorsaamheid aan die waarheid julle siele deur die Gees tot ongeveinsde broederliefde gereinig het, moet julle mekaar vurig liefhê uit ’n rein hart (Wees lief vir mekaar)
1 Pet. 3:8 – En eindelik, wees almal eensgesind, medelydend, vol broederliefde en ontferming, vriendelik (Wees eensgesind met mekaar) (Hê medelye met mekaar) (Ontferm julle oor mekaar) (As die een lid huil, huil saam met hom; as een lid bly is, wees saam met hom bly)
1 Pet. 4:9 – Wees gasvry jeens mekaar sonder om te murmureer (Wees gasvry teenoor mekaar)
1 Pet. 5: 5 – Net so moet julle, jongeres, aan die oueres onderdanig wees; en wees almal met ootmoed bekleed in onderdanigheid aan mekaar, want God weerstaan die hoogmoediges, maar aan die nederiges gee Hy genade (Wees nederig teenoor mekaar) (Wees onderdanig teenoor mekaar)
1 Thes. 4:9 – Oor die broederliefde het julle nie nodig dat ons julle skrywe nie, want julle is self deur God geleer om mekaar lief te hê (Wees lief vir mekaar)
1 Thes. 5:11 – Daarom, bemoedig mekaar en bou die een die ander op, soos julle ook doen (Bemoedig mekaar)
1 Thes. 5:11 – Daarom, bemoedig mekaar en bou die een die ander op, soos julle ook doen (Bou mekaar op)
1 Thes. 5:14 – En ons versoek julle, broeders, vermaan die onordelikes, bemoedig die kleinmoediges, ondersteun die swakkes, wees lankmoedig teenoor almal (Vermaan mekaar om die regte ding te doen)
1 Thes. 5:14 – En ons versoek julle, broeders, vermaan die onordelikes, bemoedig die kleinmoediges, ondersteun die swakkes, wees lankmoedig teenoor almal (Bemoedig mekaar om sterk te staan)
1 Thes. 5:14 – En ons versoek julle, broeders, vermaan die onordelikes, bemoedig die kleinmoediges, ondersteun die swakkes, wees lankmoedig teenoor almal (Ondersteun mekaar sodat julle staande kan bly)
1 Thes. 5:14 – En ons versoek julle, broeders, vermaan die onordelikes, bemoedig die kleinmoediges, ondersteun die swakkes, wees lankmoedig teenoor almal (Wees geduldig met mekaar)
1 Joh. 1:7 – Maar as ons in die lig wandel soos Hy in die lig is, dan het ons gemeenskap met mekaar; en die bloed van Jesus Christus, sy Seun, reinig ons van alle sonde (Kuier by mekaar en maak bemoeienis met mekaar)
1 Joh. 3:11 – Want dit is die boodskap wat julle van die begin af gehoor het, dat ons mekaar moet liefhê (Wees lief vir mekaar in woord en in daad)
1 Kor. 11:33-34 – Daarom, my broeders, as julle saamkom om te eet, wag vir mekaar; en as iemand honger het, laat hom by die huis eet, sodat julle nie tot ’n oordeel saamkom nie. Die ander sake sal ek reël wanneer ek kom (Wag vir mekaar en konsidereer mekaar)
1 Kor. 12:25 – sodat daar geen verdeeldheid in die liggaam mag wees nie, maar dat die lede gelyke sorg vir mekaar mag dra (Sorg vir mekaar)
1 Kor. 14:31 – Want julle kan almal een vir een profeteer, sodat almal kan leer en almal bemoedig word (Leer mekaar) (Bemoedig mekaar)
1 Kor. 14:39-40 – Daarom, broeders, beywer julle om te profeteer en moenie verhinder dat daar in tale gespreek word nie. Laat alles welvoeglik en ordelik toegaan (Wees ywerig om mekaar te bedien)
Gal 5:13 – Want julle is tot vryheid geroep, broeders; gebruik net nie julle vryheid as ’n aanleiding vir die vlees nie, maar dien mekaar deur die liefde. (Dien mekaar)
Ef. 4:2 – met alle nederigheid en sagmoedigheid, met lankmoedigheid, terwyl julle mekaar in liefde verdra (Verdra mekaar)
Ef. 4:32 – Maar wees vriendelik en vol ontferming teenoor mekaar; vergeef mekaar soos God ook in Christus julle vergewe het (Wees vriendelik met mekaar) (Ontferm julle oor mekaar) (Vergewe mekaar)
Ef. 5:20-21 – terwyl julle God die Vader altyd vir alles dank in die Naam van onse Here Jesus Christus, en aan mekaar onderdanig is in die vrees van God (Wees tevrede met wat julle het in mekaar) (Wees onderdanig aan mekaar)
Kol 3:13 – Verdra mekaar en vergewe mekaar as die een teen die ander ’n klag het; soos Christus julle vergeef het, so moet julle ook doen (Verdra mekaar) (vergewe mekaar)
Kol 3:16 – Laat die woord van Christus ryklik in julle woon in alle wysheid. Leer en vermaan mekaar met psalms en lofsange en geestelike liedere, en sing in julle hart met dankbaarheid tot eer van die Here (Sing vir mekaar)
Heb. 3:13 – Maar vermaan mekaar elke dag so lank as dit vandag genoem word, sodat niemand van julle deur die verleiding van die sonde verhard word nie (Vermaan mekaar om nie afvallig in sonde te word nie)
Heb. 10:24 – en laat ons op mekaar ag gee om tot liefde en goeie werke aan te spoor (Gee ag op mekaar en motiveer mekaar tot liefde en goeie werke)
Heb. 10:25 – en laat ons ons onderlinge byeenkoms nie versuim soos sommige die gewoonte het nie, maar laat ons mekaar vermaan, en dit des te meer namate julle die dag sien nader kom (Motiveer mekaar om aktief te wees en die samekomste nie te verontagsaam nie)
Ek hoop jy het elke Skrifgedeelte gelees anders sal jy die omvang daarvan nie besef nie.
As jy bogenoemde Skrifgedeeltes deeglik en nadenkend deur gelees het, dan weet jy dat hierdie aktiwiteite nie Sondae in die byeenkomste plaasvind nie. Dit gebeur buite die byeenkomste! God is ‘n familie God. Selfs in die Drie-enige Godheid bestaan die gesin of die familie. Vader, Seun en dan tipies van die eienskappe van die moeder (die gawes van die Gees, die vrug van die Gees, die sagmoedigheid van ‘n liefdevolle moeder), is die Heilige Gees. Selfs in drome en gesigte word die Heilige Gees ook gepersonifieer met die persoon wat droom se moeder. Daar moet interaksie op alle vlakke tussen die familielede wees net soos wat dit in die Godheid bestaan.
Daarom kan die familie van God nie die tipe lewenstyl handhaaf wat so maklik in die institusionele kerk gevolg word nie. Daar is nie juis sprake van ’n familielewe tussen kinders van God soos in die natuurlike familie nie. Christene sien net of hoor net so terloops van probleme en ellende in ander se lewens. Hulle lewe verwyderd van hulle geestelike familie en hulle probleme. Daar is ’n roekelose onsimpatieke gesindheid tussen Christene. Elkeen lewe maar sy eie lewe in isolasie. Selfs wanneer hulle van mekaar se ellende hoor raak dit hulle nie só persoonlik nie.
Weereens is dit die struktuur van die institusionele kerk wat die gemeentelede se interaksie met mekaar so negatief beïnvloed. Die gedeelde gemeenskapslewe word nie soseer bevorder nie en is nie ‘n prioriteit vir of op die agenda van die institusionele kerk nie. Gemeentelede wat nie aangespoor word of gewys word hoe om die gedeelde gemeenskapslewe te leef nie sal dit nie maklik doen nie. Hulle word ook nooit geleer wat die waarde daarvan is nie. Gemeentelede is tevrede met een of twee samekomste per week waar bitter min interaksie plaasvind. Almal se agterkoppe is na jou gekeer en almal se aandag is gefokus op een persoon en dan is dit nog een rigting kommunikasie ook. Dit is natuurlik vir baie mense baie gemaklik en hulle is tevrede met hierdie stand van sake. Om passief te wees en geen verantwoordelikhede te hê nie werk vir baie mense. Hulle besef egter nie wat hulle mis nie en is salig onbewus van die feit dat geestelike groei sy fondasie direk in die gedeelde gemeenskapslewe het.
Wat is die naakte waarheid met betrekking tot hierdie pilare of fondamente in die institusionele kerk? Die institusionele kerk het albei pilare van gemeente ervaring verwerp: Eerstens die gawes van die Gees en tweedens die gedeelde gemeenskapslewe van die gemeente. Die een promoveer die almal deelnemende en almal funksionerende leefwyse van die familie van God. Die ander promoveer die intieme liefdesverhouding van die broeders in die familie van God.
Hulle sal dit natuurlik heftig ontken en argumente hê om die teendeel te regverdig. Die werklikheid is dat dit wat ons in die institusionele kerk sien met betrekking tot die gawes van die Gees én die gemeenskapslewe van die familie van God nie dit is wat God in sy kerk kom vestig het nie. Geen wonder daar vind so min geestelike groei in die institusionele kerk plaas nie. Die gemeentelede het geen verantwoordelikheid nie en het heeltemal passief geword. Hoofsaaklik al wat werklik ernstig van hulle verwag word is om die institusie te befonds of take uit te voer wat die institusie bevorder. Dit is presies dit wat die institusie nodig het om te bestaan of suksesvol te wees. Die gevolg is dat in die institusionele kerk hoofsaaklik in die behoeftes van die institusie voorsien word en nie in die behoeftes van die lewende organisme binne die institusie nie.
As gevolg hiervan lei die gemeente baie skade want die ondersteuning wat elke lid moet gee ter stigting en opbouing van die liggaam bestaan nie werklik in die institusionele kerk nie. Daar is nie diepte en substansie in verhoudings nie en daarom kan hulle verhouding met God ook nie volmaak ontwikkel soos Hy dit wil hê nie. Die ware kerk van God, die organisme, ín die institusionele kerk is dus ‘n invalide. Sy is stukkend, onopgevoed, swak, onder ontwikkeld en in ‘n betreurenswaardige toestand. Sy is glad nie die mooi en volwasse bruid van Christus nie.
Die familie vir institusionele kerkgangers is maar die biologiese gesin en bloed familie en nie die ware familie van God nie. Baie min mense besef dat die familie van God eintlik werklik familie is en dat die ongeredde bloedfamilie eintlik nie meer familie is nie. Hoekom nie? Want julle is twee verskillende spesies. Die familie van God is uit Gees gebore; ’n nuwe spesie, en die ongeredde mens is uit stof gebore. Die een is die afstammelinge van die eerste Adam die ander die afstammelinge van die laaste Adam.
Uit bogenoemde is dit baie duidelik dat ons ‘n groot verantwoordelikheid teenoor ons geestelike broers en susters het. Hierdie hele Skrifgedeelte basuin die noodsaaklikheid van die funksie van elke lid uit. Dit is juis hierdie funksies wat die hele liggaam ondersteun en opbou. Ons kan nie net ons eie geïsoleerde lewe lei en dink dit sal goed gaan met ons en ons gemeente nie. Bogenoemde Skrif sê duidelik dat ons gelyke sorg vir mekaar moet dra.
Leierskap in die institusionele kerk het hulle min of meer 1700 jaar gelede tussen die Hoof en die liggaam geposisioneer. Die Hoof moet nou, soos dit in Moses se dae was, deur enkele persone met sy liggaam kommunikeer. Dit klink absurd maar dit is presies hoe dit is. Die liggaam van Christus het eintlik ‘n defek, iets soos ‘n onnatuurlike uitgroeisel om die nek, wat nie werklik deel van die liggaam is nie. Dit is tussen die Hoof en die liggaam geposisioneer. Dié uitgroeisel is die hiërargiese, posisionele leierskap sisteem van die institusionele kerk. Dit hoort nie daar nie en is nie werklik deel van die liggaam nie.
Leierskap in die Nuwe Testament is net ‘n funksie. Hulle het nie by die nek rond tussen die Hoof en die liggaam saamgegroepeer nie. Hulle is orals in die liggaam te vinde. Hulle is vyfvoudige bedienaars maar jy vind hulle meesal by die voete rond.
Die vyfvoudige bedienaars was of voltyds of deeltyds besig met die werk van God soos die Heilige Gees hulle toebedeel het. Hulle het orals op straat, op markpleine en waar hulle kon die woord van God verkondig en die mense aangaande die “weg” geleer. In die proses het die apostels gemeentes gestig en van tyd tot tyd weer besoek. Buite die gemeente was hy besig met sy funksie en wanneer hy ‘n gemeente besoek het, was hy maar net een van hulle op gelyke voet met al die ander lede van die gemeente.
Die groot negatiewe komplikasie van posisionele leierskap in die kerk is natuurlik die term “beheer”. Een persoon “beheer” ander persone. In die kerk van God kan egter net een persoon met so iets toevertrou word naamlik Jesus Christus, die Hoof van die kerk. Hy beheer die kerk deur die Heilige Gees en ja, Hy beheer die kerk net soos wat Hy toegelaat word. Hy is nie ‘n outokraat of ‘n tiran nie. Hy is ‘n God van liefde en Hy akkommodeer elke gemeente na gelang van die “vryheid” wat hy in daardie spesifieke gemeente toegelaat word. Ook huiskerk gemeentes word onder hierdie selfde kam geskeer.
Previous PostHoe word die Ekklesia toegerus?Next Post‘n Praktiese aanbeveling om te bid